Іосіф Іванавіч Рыжыкаў

Іо́сіф Іва́навіч Ры́жыкаў (, в. Рацава, Аршанскі павет, Магілёўская губерня, Расійская імперыя — ) — беларускі партыйны і дзяржаўны дзеяч, адзін з арганізатараў і кіраўнікоў партызанскага руху ў Другую сусветную вайну.

 Біяграфія 
Нарадзіўся 2 верасня 1893 года ў в. Рацава (цяпер — Талачынскі раён, Віцебская вобласць).

У 1904—1914 гадах працаваў па найму, быў батраком, рабочымВысшее партизанское командование Белоруссии. С. 51.

З 1914 года ў арміі, з 1918 года у НК, асобым аддзеле Чырвонай Арміі, начальнік пагранучастка.

З 1923 года на гаспадарчай і партыйнай рабоце, з 1934 года ў Камісіі партыйнага кантролю пры ЦК УКП(б) па БССР, наркам лясной прамысловасці БССР, з 1939 года 1-ы сакратар Гродзенскага райкама КП(б)Б, наркам прамысловасці будматэрыялаў БССР.

У Другую сусветную вайну сакратар ЦК КП(б)Б, узначальваў Заходнюю аператыўную групу ЦК КП(б)Б, упаўнаважаны ЦШПР на Сталінградскім фронце, намеснік начальніка БШПР, прадстаўнік ЦШПР і член ваенсавета Калінінскага і 1-га Прыбалтыйскага франтоў.

З 1944 года — наркам, міністр, а з 1953 года — першы намеснік міністра жыллёва-грамадзянскага будаўніцтва БССР, гарадскога і сельскага будаўніцтва БССР, у 1958—1959 гадах — намеснік міністра будаўніцтва БССР.

Член ЦК КПБ у 1929—1930, 1934—1938, 1952—1954 гадах. Член Рэвізійнай камісіі КП(б)Б у 1949—1952 гадах. Член ЦВК БССР у 1931—1935 гадах. Дэпутат Вярхоўнага Савета БССР у 1947—1959 гадах.

 Узнагароды 
Узнагароджаны шасцю ордэнамі, у тым ліку двума ордэнамі Леніна, ордэнам Кастрычніцкай Рэвалюцыі і ордэнам Чырвонага Сцяга, шматлікімі медалямі.

 Літаратура 
 , С. 51—52
 Рыжиков Иосиф Иванович // Биографический справочник — Мн.: «Белорусская советская энциклопедия» имени Петруся Бровки, 1982. — Т. 5. — С. 545. — 737 с.

Катэгорыя:Дэпутаты Вярхоўнага Савета БССР 2-га склікання
Катэгорыя:Дэпутаты Вярхоўнага Савета БССР 3-га склікання
Катэгорыя:Дэпутаты Вярхоўнага Савета БССР 4-га склікання
Катэгорыя:Народныя камісары прамысловасці будаўнічых матэрыялаў БССР
Катэгорыя:Нарадзіліся ў Талачынскім раёне
Катэгорыя:Сакратары ЦК КПБ
Катэгорыя:Члены ЦВК БССР
Катэгорыя:Члены ЦК КПБ
Катэгорыя:Намеснікі міністраў БССР
Катэгорыя:Міністры гарадскога і сельскага будаўніцтва БССР
Катэгорыя:Народныя камісары лясной прамысловасці БССР
Катэгорыя:Члены Рэвізійнай камісіі КПБ
Катэгорыя:Першыя сакратары райкамаў КПБ